**Innovation for Africa – Innováció Afrikáért**

Az innovációt ez esetben afrikai szempontból kezeljük, ami azt jelenti, hogy minden olyan termék, szolgáltatás, tudás, képzés, stb., amelyet Afrikában még nem alkalmaznak vagy nem olyan színvonalon, ahogy Magyarországon, az innovációnak számít Afrikában.

Nem kell tehát a magyar cégeknek megijedni az innováció szó hallatán, nekik nem szükséges semmi újat kitalálni, csak olyan dolgot kell ajánlani, ami még Afrikában nincs, vagy nem olyan magas színvonalon.

**Mely országokból érkeznek az üzletemberek és az előadók?**

Dél-Afrikai Köztársaság

Kenya

Kongó

Botswana

Sierra Leone

**Milyen tevékenységet végző üzletemberek érkeznek?**

**Élelmiszerfeldolgozás.**

* Különböző élelmiszertechnológiai gépeket, berendezéseket, technológiákat várnak.
* Szakembereket, mérnököket vagy mérnöki, technológiai szolgáltatásokat is várnak.
* Élelmiszerfeldolgozó képzéseket is rendelnének, képző cégeket is keresnek, akik az élelmiszerfeldolgozás technológiáját és a szakembereket képeznék ki. Erre pályázati pénzeik is vannak, de olyan szakemberek, akik a képzéseket meg tudják tartani a leendő dolgozóknak, olyan nincs Afrikában.

**Használt ruha nagykereskedelem**

* Vásárolnának magyar vagy más európai használt ruhákat.

**Divatáru, női/férfi ruha, öltöny, kosztüm, kiegészítők, cipők**

* Európai minőségű új ruhaneműket vásárolnának. (Kínai és török kizárva.)

**Nyomdai termékek és technológia**

* Nyomdai termékeket keresnek.
* Homplett nyomdai technológiákat vásárolnának betanítással, képzéssel együtt.
* Textilnyomáshoz pólókat rendelnének nagy mennyiségben.
* A textilnyomás technológiáját is megvennék betanítással, képzéssel együtt.

**Marketing**

* Marketing tanácsadást keresnek. Piackutatás, termékbevezetés, reklámkészítés, stb.
* Marketing kampány kidolgozását megrendelnék, teljes tervezéssel, grafikával, gyártással, lebonyolítással.

**Megújuló energiák és más energiaszektor**

* Európai minőségű napelemeket vásárolnának nagykereskedelmi céllal.
* A napelemekhez alkatrészeket, technológiát, telepítést keresnek.
* Szélerőművekhez termékeket és komplett beruházást, helyszíni telepítést rendelnének európai minőségben.
* Energiatakarékos izzókat impotálnának.
* Energiatakarékos technológiákat, termékeket keresnek.
* Energiatermelő technológiákat keresnek villanyvezeték nélküli területekre (pl. kisebb falvak és telephelyek energiaellátásának megoldására, stb.).
* Technológiákhoz képzést, betanítást, üzemeltetéshez, beruházáshoz szakembereket igényelnek.
* Aggregátorokat vennének.
* Az energiaszektor bemutatására jön egy politikus, aki előadó lesz, és közvetlenül lehet vele konzultálni az energiaszektor igényeiről, a piaci lehetőségekről.
* Mérnököket várnak munkára mindenféle területen.

**Mezőgazdasági képző cég**

* Képzéseket vásárolna különböző mezőgazdasági munkák végzésére széles skálán, helyszíni betanítással.

**Bútor**

* Európai minőségű bútorokat importálnának.

**Lakástextil**

* Európai minőségű lakástextileket, kárpitanyagokat, stb. importálnának.
* Textilgyártó cégeket keresnek.

**Jogi tanácsadó iroda**

* Külföldi cégek bejegyzését, jogi tanácsadását, képviseletét tudják ellátni.
* Széles körű tapasztalattal rendelkeznek amerikai, európai és más régiókból érkező cégek képviseletére, tanácsadására, működnek irodáik Afrikán kívül is az Afrika felé terjeszkedő cégek kiszolgálására.

**Hajógyártás**

* Vásárolnának folyami és tavi hajózásra alkalmas hajókat.
* Hajó alkatrészeket, motorokat, egyéb felszereléseket keresnek.
* Használt hajókat és használt hajómotorokat, alkatrészeket is vásárolnának.

**Egészséges élelmiszerek**

* Élelmiszereket, külön egészséges élelemiszereket is vásárolnának, mert plázáknak bevásárlóközpontoknak szállítanak.
* Konzerveket, szárított, tartósított élelmiszereket vennének.
* Mirelitáru iránt érdeklődnek.

**Baromfi**

* Baromfihúst importálnának.
* Tojástermelésre technológiát vennének betanítással, képzéssel.
* Baromfihús (broiler csirke) előállítására szülőpár tenyészállományt vennének.
* Broiler csirke tenyésztéséhez technológiát keresnek.
* A tojástermelés és a broiler csirke előállítás bevezetésére a szövetkezetben való működtetés módszertanát, gyakorlatát szeretnék megismerni és ott felépíteni.

**Útépítés**

* Technológiát, helyszíni beruházás elvégzését keresik.
* Útjavító gépeket vásárolnának, újat és használtat is, kisebb méretűeket is.

**Ingatlankezelés, létesítmény menedzsment**

* Technológiát, tudást, módszertant keresnek.
* Ingatlanok karbantartását, üzemeltetését végeztetnék szakértő cégekkel, emberekkel.

**Biztonságtechnika**

* Építkezéseken történő munkavédelem érdekli őket.
* Biztonságtechnikai berendezéseket, technológiákat fogadnának betanítással, képzéssel, üzemeltetéssel együtt.

**Mezőgazdasági gépek importőre**

* Sokféle mezőgazdasági gépet vásárolnának, használtan is.

**Turizmus**

* A turizmus fellendítésére keresnek magyar partnereket.
* Egészségügyi turizmus (pl. műtétek végzése) és fogászati turizmus bővítésére nagy igény van.
* Külföldi orvosokat várnak nagy számban, akár kezdő orvosokat is.

**Felsőoktatás**

* A magyar felsőoktatás érdekli az üzletasszonyt, küldene diákokat Magyarországra.

**Üzletasszony egyesület vezetője**

* Találkozna magyar üzletasszonyokkal illetve üzletasszonyokat tömörítő egyesületek vezetőivel tapasztalatcsere és kapcsolatfelvétel szempontjából.

**Milyen ágazatokban van lehetőség magyar cégeknek piacnyitásra, értékesítésre, terjeszkedésre, beruházásra Afrikában?**

Mezőgazdaság

Textilipar

Energiaszektor

Víztisztítás, vízrendszerek

Nyomdaipar

Oktatás, képzés

Informatika, IT technológiák

Egészségügy

Gyógyszeripar

Kozmetikai ipar

Háztartási vegyipari cikkek, fertőtlenítőszerek

Élelmiszeripar

Feldolgozóipari technológiák

Építőipari gépek, technológiák, mérnökök

Turizmus

Használt autókereskedelem (6 év alattiak)

Közlekedés

Biztonságtechnika